钦定古今图书集成/明伦汇编/官常典/第730卷 > 胡沙补 撒八
## 钦定古今图书集成/明伦汇编/官常典/第730卷 > 胡沙补 撒八

按《金史忠义传》：胡沙补，完颜部人。年三十五，从军，颇
见任用。太祖使仆刮剌往辽国，请阿疏实，观其形势。
仆刮剌还言“辽兵不知其数。太祖疑之，使胡沙补往
还报曰：‘辽方调兵，尚未大集。及见统军，使其孙被甲
立于傍。统军曰：‘人谓汝辈且反，故为备耳’。及行道中，
遇渤海军，渤海军向胡沙补，且笑且言曰：‘闻女直欲
为乱，汝辈是邪’’？”具以告。太祖又曰：“今举大事，不可后
时。若俟河冻，则辽兵盛集来攻矣。乘其未集而蚤伐

往招之，取胡突古以归。高永昌诈降于斡鲁，斡鲁使
胡沙补、撒八往报。会尚祯降，言永昌非真降者，斡鲁
乃进兵，永昌怒，遂杀胡沙补、撒八皆支解之。胡沙补
就执，神色自若，骂永昌曰：“汝叛君逆天，今日杀我，明
日及汝矣。”骂不绝口，至死，年五十九。天会中，与撒八
俱赠遥镇节度使。